OpenLLM-France/wikimedia huggingface dataset:
# Planes del Cortès

Les Planes o les Planes del Cortès és una masia ramadera depenent de la masia mare del Cortès. Està situada en una zona planosa del Sot del Cortès, sobre la riera del Cortès i sota la plana del Pastorim. La masia, a peu del camí, està situada al veïnat de Canyes, sota el turó del Samont, al municipi de Sant Pere de Vilamajor, (Vallès Oriental).

## La masia

L'edifici actual és del segle xvi, però al llarg dels anys, especialment durant el segle xviii, s'hi han fet ampliacions amb diversos annexos. És d'arquitectura modesta en contraposició a la masia mare del Cortès. L'estructura original era de la família II, és a dir, planta baixa i pis de només dues crugies amb una coberta a dues aigües amb el carener perpendicular a la façana principal. Les parets són de càrrega de pedra pissarra.
La gran majoria de la superfície construïda són annexos destinats a corts pel bestiar.
La masia i els seus annexos foren abandonats a principis dels anys 80 del segle xx. Des d'aleshores, l'edificació s'anà malmetent fins que el 1993 les teulades van cedir i, amb elles, bona part de les parets. Avui està totalment enrunada.

## La font

La font de les Planes, prop de les masia a uns metres camí avall, té poc cabal d'aigua i darrerament se sol assecar durant els mesos d'estiu; tot i així, és un dels pocs punts d'aigua de la zona, exceptuant la font del Cortès. Juntament amb la font del Cortès, s'hi feien fontades per l'aplec de Sant Elies de Vilamajor.

## Vegeu també

* Sender del Pi Novell

## Referències

* 1 2 «Patrimoni arquitectònic». [Consulta: 16 desembre 2023].
* ↑ Herrero Baró, Higini. Rutes d'Aigua. Baix Montseny: Centre d'Estudis de Sant Pere de Vilamajor, 2003. ISBN DL GI-1566/2002.
# Satchelliella nubila

Satchelliella nubila és una espècie d'insecte dípter pertanyent a la família dels psicòdids que es troba a les illes Canàries i Euràsia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Rüdiger Wagner, 2008. Some Psychodidae (Diptera) from the Southern Caucasus and Iran. Aquatic Insects. Vol. 3, núm. 1.
* ↑ Contribution to the knowledge of Spanish Psychodidae (Diptera) with description of two new species (anglès)
* ↑ New and Rare for Lithuania Insect Species Arxivat 2010-11-17 a Wayback Machine. (anglès)
* ↑ A list of macroinvertebrates in Dutch water types: A first step towards an ecological classification of surface waters based on key factors (anglès)
* ↑ The Occurrence of the Dipterans (Insecta: Diptera) in Bucuresti and its Surroundings (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)

## Bibliografia

* G. Troiano, 1981. Karyotype and meiosis in the male of the moth-fly Satchelliella nubila (Meigen) (Diptera: Psychodidae). Genetica. Vol. 57, núm. 1, 75-80.

## Enllaços externs

* BioLib (anglès)
# Reus Sports

Reus Sports va ser una publicació periòdica que va sortir a Reus el 14 de maig de l'any 1923. Portava per subtítol: setmanari de crítica i informació de tota classe d'esports.

### Història

Només es coneix aquest número. A la presentació: «Omplint un buit» expliquen que davant de la quantitat d'aficionats dels esports de tota mena, han decidit crear la publicació per donar satisfacció a tothom. El número parla de futbol i de ciclisme, i els articles no van signats, a excepció d'un article, «Fem esport» firmat per Marçal Badia on agermana l'exercici físic amb la lluita per l'alliberament nacional: «mirem en l'esport l'alliberació de la pàtria...» A partir de l'any 1895, quan va aparèixer la Revista de Sport, bàsicament dedicada al ciclisme i que va introduir a la ciutat el futbol, van sorgir diversos equips i van popularitzar l'afició, no tant per la quantitat de practicants com per la de seguidors i comentaristes.

### Aspectes tècnics

El número conegut té quatre pàgines mida foli i amb capçalera tipogràfica. Segons la mateixa publicació, valia 10 cèntims el número solt i 50 cèntims la subscripció mensual. S'imprimia a la Impremta Biblioteka, una empresa fundada per Marcial Badia Arnal, un tipògraf socialista instal·lat a Reus, que havia adquirit les premses de la Gutenberg, impremta de Tarragona vinculada a l'editor anarcosindicalista Hermós Plaja.
L'exemplar es conserva a la Biblioteca Central Xavier Amorós, de Reus.

## Referències

* 1 2 Reus Sports pàg. 1 i 2
* ↑ Anguera, Pere. Esport i societat a Reus: unes notes. Reus: l'Ajuntament, 1992, p. 16.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 74-75.
* ↑ «Reus Sports». Catàleg Argus. Generlitat de Catalunya. [Consulta: 10 març 2025].

## Vegeu també

* La Premsa a Reus 1813 - 1939
# Reithrodontomys zacatecae

Reithrodontomys zacatecae és una espècie de mamífer rosegador de la família dels cricètids. És endèmic de Mèxic. El seu hàbitat natural són els boscos de pins i roures situats a gran altitud. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, zacatecae, significa ‘de Zacatecas’ en llatí.

## Referències

* ↑ Álvarez-Castañeda, S. T. et al. Reithrodontomys zacatecae. UICN 2008. Llista Vermella d'espècies amenaçades de la UICN, edició 2008, consultada el 2 setembre 2016.
* ↑ Entrada «Reithrodontomys» d'Animalia (en anglès).
# Desembocadura

La desembocadura, que a vegades rep el nom de gola (als rius Ebre, Ter, etc) i a d'altres sòl de riu (riu de la Sénia), és el punt més baix d'un riu, bé sigui abocant al mar, a un llac o a un altre corrent d'aigua de la qual n'és afluent. Les desembocadures són generalment llocs d'alta diversitat biològica, especialment quan aboquen al mar, per tractar-se del lloc on l'aigua dolça i la salada es combinen per formar gradients d'aigües més o menys salobres, i on els nutrients i sediments transportats pel riu es dilueixen i precipiten. Una desembocadura sovint es prolonga sota l'aigua mitjançant una zona de sedimentació o mitjançant un canyó submarí. En contacte amb el mar poden formar estuaris, deltes, ries, fiords, i graus, aquests últims associats a llacunes litorals o albuferes.

## Referències

* ↑ «gola». Diccionari de la llengua catalana de l'IEC. Institut d'Estudis Catalans.
* ↑ «sòl de riu», sota «sòl», al Diccionari Alcover-Moll o Català-Valencià-Balear.
# Florida (Missouri)

Florida és un poble de Monroe County, Missouri, Estats Units, que es coneix sobretot per ser el lloc de naixement de l'escriptor Mark Twain el 1835. La població en el cens de 2000 era de 9 persones. Samuel Langhorne Clemens (més conegut com a Mark Twain) hi va néixer en una cabana. Aquesta cabana es conserva actualment al museu i ha estat declarada Lloc històric de l'Estat.
Es troba al costat d'un llac artificial anomenat Llac Mark Twain.
En la seva autobiografia, Twain va escriure:
| « | El poble tenia cent persones, i jo vaig incrementar-ne la població en un u per cent. És més del que molts dels millors homes de la història podrien haver fet per una ciutat. Potser no és modest que ho digui jo mateix, però és veritat. No hi ha registres de cap persona que fes tant – ni tan sols Shakespeare. Però jo ho vaig fer per Florida, i demostra que ho podria haver fet per qualsevol lloc – fins i tot Londres, suposo. | » |

## Referències

* 1 2 Cites de Mark Twain sobre Florida
* ↑ Descripció del lloc històric
* ↑ Twain, Mark; Charles Neider. Mark Twain at His Best: A Sampler. Nova York: Doubleday, 1986, p. 399. ISBN 0385198361.
# Mossø

El Mossø és un llac de la península de Jutlàndia a Dinamarca, el quart del país per la seva superfície. Es troba a l'est de la regió de Midtjylland, al municipi de Skanderborg, tot i que una part queda dins dels límits del municipi de Horsens. Les ciutats més properes són Skanderborg a l'est i Ry al nord.
El Mossø es va crear durant la darrera edat glacial, fa uns 10.000 anys. El llac presenta dues parts, a l'oest hi ha una zona petita i poc profunda mentre que la zona oest, de més fondària és més gran. El riu Gudenå, el més llarg de Dinamarca, és la principal aportació d'aigua al llac i també el seu desguàs, el Mossø forma part del sistema de llacs del Gudenå.
El llac està envoltat de boscos, prats i terres de conreu, i en algunes zones per extenses joncedes i aiguamolls. El bosc originari de roure i faig és present als vessants orientats al nord. A l'oest hi ha la zona deltaica de Klosterkær creada per les aportacions del Gudenå. En els prats molt humits es troben plantes com la calta o la cucut de rec.
Entre la fauna present al llac el més comú són els ànecs però també podem trobar gavines, el cabussó collnegre o el cabussó emplomallat. També es poden veure algunes aus marines com l'èider comú o algunes calàbries. Pel que fa als peixos al Mossø hi ha unes 20 espècies, la perca de riu, la madrilleta vera i el gymnocephalus cernuus són els més abundants mentre la sander lucioperca, l'anguila i la truita comuna són els que tenen més interès per a la pesca.

## Referències

* 1 2 Mossø, Horsens Kommune, Skanderborg Konmmune, Miljøministeriet (Ministeri de medi ambient)
# Éghezée

Éghezée (en való Inguezêye) és un municipi belga de la Província de Namur a la regió valona. Comprèn les localitats d'Éghezée, Aische-en-Refail, Bolinne, Boneffe, Branchon, Dhuy, Hanret, Leuze, Liernu, Longchamps, Mehaigne, Noville-sur-Mehaigne, Saint-Germain, Taviers, Upigny i Warêt-la-Chaussée. El seu territori és travessat pel Mehaigne, afluent del Mosa.
# Guerra de la Reina Anna

La Guerra de la Reina Anna (1702-1713) va ser la segona d'una sèrie de quatre guerres lliurades entre el Regne de França i el Regne de la Gran Bretanya a Amèrica del Nord pel control del continent, i va ser la contrapartida a la Guerra de Successió Espanyola que va tenir lloc a Europa.
A l'inici de la guerra, el 1702, els anglesos van cremar la major part de Saint Augustine, Florida, obligant a la seva població a refugiar-se al castell espanyol de San Marcos que va resistir el setge, per la qual cosa els anglesos van considerar aquest inici com una derrota. Els espanyols van mantenir Saint Agustine i Pensacola fins al principis del segle xix després de finalitzar la guerra, però el seu sistema de missions al nord de Florida (actual Geòrgia) va ser destruït. L'ajuda militar anglesa als colons va ser bastant ineficaç en les àrees de Charleston, Carolina del Sud, i la frontera de Nova York i Nova Anglaterra amb Canadà. Les forces franceses i les tribus indígenes aliades van atacar Nova Anglaterra des del Canadà, destruint Deerfield (Massachusetts), el 1704. Els apalachee, el domini espanyol i el catolicisme van ser esborrats de Florida en el que es coneix com la Massacre apalache.
Després de la captura del bastió francès de Port Royal per Francis Nicholson 1710, Acàdia es va convertir en la província britànica de Nova Escòcia. el 1712 es va declarar un armistici. Segons el Tractat d'Utrecht, els britànics van obtenir Terranova, la regió de la Badia de Hudson, i l'illa caribenya de Saint Kitts. La pau va durar fins a la següent guerra, la Guerra del Rei Jordi de 1744.
La conquesta britànica d'Acàdia portaria conseqüències importants per als seus habitants francesos. el 1755, durant la Guerra Franco-Índia, molts serien expulsats de la colònia. Alguns van emigrar a Louisiana. La Confederació Iroquesa va romandre neutral en aquesta guerra.

## Referències

* ↑ El 1707 els regnes d'Anglaterra i Escòcia es van unificar com el Regne de la Gran Bretanya, compartint un únic Parlament a Westminster sota el Acta d'Unió (1707). Després d'això, les tropes escoceses es van unir a les angleses en la guerra.

## Vegeu també

* Guerra del rei Guillem (1689-1697)
* Guerra dels Set Anys (1756-1763)

## Enllaços externs

* Notes genealògiques sobre la Guerra de la reina Anna (anglès)
# Mahina

Mahina és un municipi de la Polinèsia Francesa, situat a l'illa de Tahití, que es troba a les Illes del Vent, que formen part de l'arxipèlag de les Illes de la Societat. El 2017 tenia 14.763 habitants. Forma part de l'aglomeració de Papeete.

## Geografia

Té dos llocs naturals notables:
* la punta Vénus, on hi desembarcà la primera expedició de James Cook per a observar el trànsit de Venus del 3 de juny de 1769;
* el pic Orohena, el pic més alt a Tahití.

## Història

Fou a la badia de Matavai, adjacent a la punta Vénus. on hi desembarcaren els primers missioners protestants anglesos enviats per la Societat Missionera de Londres el 5 de març de 1797. Aquesta arribada encara es commemora anyalment. També es poden veure dofins a la badia.
Des de 1867 el Far de Punta Venus assenyala l'extrem nord de l'illa de Tahití.
# Districte de Khagrachari

El districte de Khagrachari (bengalí খাগড়াছড়ি) és una divisió administrativa de Bangladesh a la divisió de Chittagong, un dels tres que formen els Chittagong Hill Tracts; és conegut també localment com "Chengmi" i "Phalang Htaung", i especialment com a cercle Mong. La població de Khagrachari és la residència de l'Along Raja, cap tradicional tribal descendent dels arakanesos establerts a la zona al començament del segle xvii, i tanmateix la capital del districte. Aquest està format per la vall de Khagrachari amb tres rius: Chengi, Kasalong i Maini. El cultiu principal és el jhum. La superfície del districte és de 2.699,55 km² i la població (1991) de 524.961 habitants. El 47,5% de la població són musulmans, el 35,5% hindús i el 16,5% cristians.
Administrativament està format per vuit upaziles:
* Dighinalas
* Khagrachhari
* Lakshmichhari
* Mahalchhari
* Manikchhari
* Matiranga
* Panchhari
* Ramgarh

## Vegeu també

* Mong
# Francisco Hernández Girón

Francisco Hernández Girón (Càceres, Extremadura, 1510 - Lima, 7 de desembre de 1554) va ser un conquistador espanyol.
Hernández Girón va arribar al Perú el 1535 amb, entre d'altres, el futur governador Blasco Núñez Vela. En la subsegüent Guerra civil entre els conquistadors del Perú entre els Germans Pizarro i els almagristes el 1537, no donava suport a cap bàndol. Almagro va ser executat el 1538 i Francisco Pizarro, governador del Perú, assassinat pel seu fill el 1541. En la lluita que va seguir, Cristóbal Vaca de Castro havia derrotat els almagristes a la batalla de Chupas i més tard va ser empresonat per Blasco Núñez Vela, nou virrei, de qui Hernández Girón es va convertir en seguidor, i com a tal va lluitar en la batalla d'Añaquito amb els seus arcabussers fent costat a les forces reials sota Pedro de la Gasca, on van ser derrotats, i Núñez Vela decapitat. En aquesta batalla, Hernández Girón va caure presoner, però va tenir la sort de ser perdonat per Gonzalo Pizarro que el va deixar en llibertat. Agraït per aquest gest, Hernández Girón va passar al seu servei en tot el procés de la rebel·lió pizarrista. En morir Gonzalo Pizarro, Hernández Girón es va refugiar a Cusco i el 13 de novembre de 1553 va encapçalar una rebel·lió contra les Lleis d'Índies proclamades per Melchor Bravo de Saravia, el nou virrei. Se'l va derrotar el 7 de desembre de 1554 a la batalla de Pucará, essent executat a Lima.

## Referències

* ↑ Antonio de Herrera y Tordesillas, Andrés González de Barcía Carballido y Zúñiga. «Decada octava. Libro primero». A: Historia general de los hechos de los castellanos en las islas i tierra firme del mar oceano (en castellà). vol.1. Imprenta real de Nicolas Rodiguez Franco, 1726, p. 2.
* ↑ Tamayo Herrera, José. Historia general del Qosqo (en castellà). vol.1. Municipalidad del Qosqo, 1992, p. 216.
# Turó de la Cova (Sant Pere de Vilamajor)

El turó de la Cova o turó de l'Arcova és una muntanya de 1.101 metres que es troba al municipi de Sant Pere de Vilamajor, a la comarca del Vallès Oriental entre els turons de la Moixa i de Sant Elies, en els darrers estreps del Pla de la Calma.
El cim, format de pedra pissarra, té una petita cavitat que serveix de refugi per amb prou feines una persona i ha donat nom al turó.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lacedèmon

Lacedèmon (en grec antic Λακεδαίμων, Lakedaimon), fou un heroi mitològic, fill de Zeus i de Taígete. Va heretar el regne d'Esparta després de la mort del rei Eurotas. Va donar nom a la Lacedemònia, i la seva dona a la ciutat d'Esparta. Els seus fills van ser Amicles i Eurídice.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 307. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 131. El Cangur / Diccionaris, núm. 209. ISBN 8429741461
# Missouri

Missouri és un estat dels Estats Units d'Amèrica situat a la regió del Mig Oest. Anomenat en honor de la tribu siouan. La seva capital és Jefferson City. En aquest estat conflueixen els dos principals rius d'Amèrica del nord, el Mississipi i el Missouri.

## Demografia

Segons el cens dels EUA del 2000, a l'estat hi havia censats 62.640 amerindis nord-americans (1,1%). Per tribus, les principals són els cherokees (24.468), choctaw (2.083), blackfoot (2.017), sioux (1.933), apatxes (1.119), iroquesos (1.104), creek (821), osage (736) i chickasaw (541).

## Vegeu també

* Bandera de Missouri
# Lèlex (pare de Policàon)

Lèlex, segons la mitologia grega, va ser el primer rei de Lacedemònia, nascut directament de Gea. Va tenir dos fills: Miles, que el va succeir al tron de Lacedemònia, i Policàon, que va regnar a Messènia després de casar-se amb Messene, filla del rei d'Argos, Tríopas. Lèlex és considerat l'epònim dels leleges.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 317. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 135. El Cangur / Diccionaris, núm. 209. ISBN 8429741461
# Teatro del Mercado

El Teatro del Mercado és un teatre de Saragossa situat a la plaça de Santo Domingo al barri de San Pablo.
El teatre està ubicat a l'edifici construït el 1928 que havia estat el mercat de peix. Va ser dissenyat per Miguel Ángel Navarro i la seva construcció és de planta rectangular de forma basilical amb un migsoterrani i dues altures. Va ser remodelat per l'arquitecte Daniel Olano el 1983 per a ser un teatre. Disposa d'un aforament de 208 localitats.
El teatre se identifica amb la nova concepció de la cultura després de la transició més destinat a un públic menys tradicional obert a obres contemporanis i experimentals.

## Referències

* ↑ Martínez Verón, Jesús. Zaragoza. Arquitectura. Siglo XX. Tipologías (en castellà), 2015, p. 230-231. ISBN 9781365219160.
* ↑ «Monumentos. Teatro del Mercado» (en anglès). Ajuntament de Saragossa, 20-05-2006. [Consulta: 5 desembre 2018].
* ↑ «Teatro del Mercado» (en castellà), 13-05-2017. [Consulta: 2018-12-05T09:24:27Z].
# Proença-a-Nova

Proença-a-Nova és un municipi portuguès al districte de Castelo Branco, a la regió del Centre i a la subregió de Pinhal Interior Sul. L'any 2006 tenia 9.065 habitants. Limita al nord amb Oleiros, al nord-est amb Castelo Branco, a l'est amb Vila Velha de Ródão, al sud-oest amb Mação i al nord-oest amb Sertã. L'alcalde és João Paulo Catarino del Partit Socialista. La festa local és el 13 de juny.

## Població

Població del concelho de Proença-a-Nova (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3021 | 4187 | 11451 | 14973 | 17552 | 11953 | 11088 | 9610 | 9267 |

## Freguesies

* Alvito da Beira
* Montes da Senhora
* Peral
* Proença-a-Nova
* São Pedro do Esteval
* Sobreira Formosa
# Eco

L'eco o tornaveu és un fenomen relacionat amb la reflexió del so per una superfície o un objecte. Quan el so original s'ha extingit, encara s'escolta, retorna en forma d'ona sonora reflectida. El retard en la recepció de l'eco està directament relacionat amb la distància de la superfície reflectora, és degut al camí d'anada i tornada que és més llarg que el recorregut pel so original.
Es produeix eco quan l'ona sonora es reflecteix perpendicularment en una paret. Perquè es produeixi eco, la superfície reflectora ha d'estar separada del focus sonor una determinada distància: 17 m per a sons musicals i 11,34 m per a sons secs, el que es deu a la persistència acústica.
L'orella pot distingir separadament sensacions que estiguin per sobre del temps de persistència acústica, que és 0,1 s per a sons musicals i 0,07 s per a sons secs (paraula). Per tant, si l'orella capta un so directe i, després dels temps de persistència especificats, capta el so reflectit, s'apreciarà l'efecte de l'eco. Normalment això es dona a les muntanyes.

## Referències

* ↑ «eco». Diccionari de la llengua catalana de l'IEC. Institut d'Estudis Catalans.
* ↑ «tornaveu». Gran Diccionari de la Llengua Catalana. Barcelona: Grup Enciclopèdia Catalana. [Consulta: 24 gener 2022].
* ↑ «Eco». Gran Enciclopèdia Catalana. Barcelona: Grup Enciclopèdia Catalana. [Consulta: 24 gener 2022].
* ↑ Rennie i Law, 2019, echo.

## Bibliografia

* Rennie, Richard; Law, Jonathan. A Dictionary of Physics (en anglès). Vuitena edició. Oxford University Press, 2019. ISBN 978–0–19–882147–2.

## Vegeu també

* Delay
* Cambra anecoica
* Ecolocalització
* Memòria ecoica
* Radar
* Reverberació
# Walchensee

Walchensee és un llac alpí al districte de Tölz de Baviera, Alemanya, en el cercle de l'Alta Baviera. Separat del llac Kochel, situat al nord pels tossals del Kesselberg. El seu punt més llarg, és de 7,5 quilòmetres i la seva major amplada de 5 i fins a 196 metes de profunditat. El llac Walchensee és molt ric en peixos, especialment truites, molls, etc., i està envoltat d'alts turons i els contraforts dels Alps (Benediktinenwand, Heimgarten, Hochkopf, etc.). Al costat del llogaret Walchen, amb una capella i alguns caserius. El desguàs del llac és pel Jachenau a l'Isar.

## Referències

* ↑ Enciclopèdia Espasa Volum núm. 69, pàg. 1503 (ISBN 84-239-4569-3)
# Satchelliella stammeri

Satchelliella stammeri és una espècie d'insecte dípter pertanyent a la família dels psicòdids present a Europa, incloent-hi França, Alemanya, Noruega, Suècia, Dinamarca, Eslovàquia, Grècia i els territoris de l'antiga República Federal Socialista de Iugoslàvia.

## Referències

* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ DEpository: a Web repository of information about the Metazoa of Germany (anglès)
* ↑ Bulan´ková, E., 1991. Faunistical notes. Diptera, Tipulidae and Diptera, Psychodidae. Biológia (Bratislava). Vol. 46, núm. 10 pp. 970.
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)